* সাকা চৌধুরী বিএনপির জন্যে সবসময়েই বোঝা ছিল। শুধুমাত্র এরকম পরীক্ষিত যুদ্ধাপরাধীদের জন্যে বিএনপির এ বিচারপ্রক্রিয়াকে অস্বচ্ছ বলে নিজেদের ভাবমূর্তি নষ্ট করার দরকার নেই। বরং বিএনপির এ মূহুর্তে বোঝা উচিত যে, দেশের মানুষ এ বিচার প্রক্রিয়াকে স্বচ্ছ বলেই মনে করে। শাহবাগের জনতার জোয়ার এর প্রমাণ। বিএনপির বলা উচিত, তারাও যুদ্ধাপরাধীদের ফাঁসি চায়। ভবিষ্যতে তারা ক্ষমতায় গেলে এ বিচার চালিয়ে যাবে। নিজ দলের তো বটেই, অন্য সব দলের যুদ্ধাপরাধীদের ফাসি দেবে। বরং রক্ষীবাহিনী, জাসদ কাহিনী, শেয়ার- হলমার্ক কেলেংকারি নিয়ে বিবৃতিতে বালসুলভ উল্লেখ না করে স্বাধীনতা যুদ্ধ, যুদ্ধাপরাধকে জাতীয় আবেগ হিসেবে মূল্যায়িত করা উচিত। কারণ তরুন প্রজন্ম স্বাধীনতার সঙ্গে অন্যসব মিলিয়ে দেখতে চায় না। কারণ বুড়ো ধামড়াদের জন্য অন্য পরিচয় থাকলেও এ প্রজন্ম স্বাধীন বাংলাদেশের পরিচয়েই গর্বিত।